КОМИ РЕСПУБЛИКАЛÖН ОЛАНПАС

**«Коми Республикаса гражданалысь дзоньвидзалун видзан юкöнын öткымын мог йылысь» Коми Республикаса Оланпаслöн 4 статьяö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья**. Пыртны «Коми Республикаса гражданалысь дзоньвидзалун видзан юкöнын öткымын мог йылысь» Коми Республикаса Оланпаслöн 4 статьяö (Коми Республикаса государственнöй власьт органъяслöн индöд-тшöктöмъяс, 2007, 12 №, 5348 ст.; 2009, 11 №, 189 ст.) татшöм вежсьöм:

статьяö содтыны татшöм абзац:

«Коми Республикаса Юралысьлöн эм право Гражданалысь дзоньвидзалун видзöм йылысь Россия Федерацияса законодательство подувлöн 51 статьяса сизимöд юкöнлöн 1 пунктын индöм административнöй регламентъяс вынсьöдтöдз вынсьöдны государственнöй услуга сетан да государственнöй мог збыльмöдан административнöй регламентъяс индöм уджмогъяс серти, кутшöмъяс оз сулавны паныд Россия Федерацияса нормативнöй правовöй актъяслы, сы лыдын сэнi оз вермыны лоны сiйö актъясöн абу артыштöм гражданалысь право да вöля, организациялысь право да оланпас серти интересъяс збыльмöдöм юкöнын содтöд корöмъяс да дзескöдöмъяс, да кутшöмъяс лöсьöдсьöны олöмö пöртысь федеральнöй власьт органъясöн государственнöй услугаяс сетан да государственнöй могъяс збыльмöдан регламентъяс дорö корöмъяс тöд вылö босьтöмöн.».

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

69-РЗ №

Вуджöдiс Кузнецова Н.А., 1 320 пас